CELEX: 62008TN0539
Language: fi
Date: 2008-12-05 00:00:00
Title: Asia T-539/08: Kanne 5.12.2008 — Etimine ja Etiproducts v. komissio

21.2.2009   
            
            
               FI
            
            
               Euroopan unionin virallinen lehti
            
            
               C 44/55
            
         Kanne 5.12.2008 — Etimine ja Etiproducts v. komissio
   (Asia T-539/08)
   (2009/C 44/97)
   Oikeudenkäyntikieli: englanti
   Asianosaiset
   
      Kantajat: Etimine SA (Bettembourg, Luxemburg) ja Ab Etiproducts Oy (Espoo, Suomi) (edustajat: asianajat C. Mereu ja K. Van Malgedem)
   
      Vastaaja: Euroopan yhteisöjen komissio
   Vaatimukset
   
               —
            
            
               On todettava, että kanne voidaan ottaa tutkittavaksi ja että se on perusteltu.
            
         
               —
            
            
               On kumottava osittain riidanalaiset toimenpiteet kumoamalla riidanalaisen toimenpiteen liitteessä 1G olevat kohdat seuraavien aineiden osalta:
               
                           —
                        
                        
                           Boorihappo; boorihappo, raaka luonnon boorihappo
                        
                     
                           —
                        
                        
                           Dibooritrioksidi; boorioksidi
                        
                     
                           —
                        
                        
                           Dinatriumtetraboraatti, vedetön; boorihapon dinatriumsuola; tetrabooridinatriumheptaoksidi, hydraatti; ortoboorihapon natriumsuola
                        
                     
                           —
                        
                        
                           Dinatriumtetraboraattidekahydraatti; booraksidekahydaatti
                        
                     
                           —
                        
                        
                           Dinatriumtetraboraattipentahydraatti; booraksipentahydraatti.
                        
                     
         
               —
            
            
               Toissijaisesti on kumottava osittain riidanalaiset toimenpiteet kumoamalla riidanalaisen toimenpiteen liitteessä 1G olevat kohdat seuraavien aineiden osalta:
               
                           —
                        
                        
                           Dibooritrioksidi; boorioksidi
                        
                     
                           —
                        
                        
                           Dinatriumtetraboraatti, vedetön; boorihapon dinatriumsuola; tetrabooridinatriumheptaoksidi, hydraatti; ortoboorihapon natriumsuola
                        
                     
                           —
                        
                        
                           Dinatriumtetraboraattidekahydraatti; booraksidekahydraatti
                        
                     
                           —
                        
                        
                           Dinatriumtetraboraattipentahydraatti; booraksipentahydraatti.
                        
                     
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tällä kanteella kantaja vaatii EY 230 artiklan nojalla vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kolmannenkymmenennen kerran 21.8.2008 annetun komission direktiivin 2008/58/EY (1) osittaista kumoamista siltä osin kuin siinä luokitellaan tietyt boraatit lisääntymiselle vaarallisiksi aineiksi sekä hedelmällisyyteen että kehitykseen kohdistuvilta vaikutuksiltaan.
   Kantaja esittää vaatimustensa tueksi kolme oikeudellista perustetta:
   Ensiksi kantaja väittää, että komissio on rikkonut olennaisia menettelymääräyksiä, sillä riidanalaisella toimenpiteellä ei noudateta sovellettavaa lainsäädäntömenettelyä ja siten sillä rikotaan EY 5 ja EY 7 artiklaa, neuvoston direktiivin 67/548/ETY (2) 29 artiklaa ja neuvoston päätöksen 1999/468/EY (3) 5 artiklaa.
   Toiseksi kantaja väittää, että komissio teki arviointivirheitä soveltaessaan boraattiaineiden luokittelua koskevia arviointiperusteita ja siten rikkoi neuvoston direktiiviä 67/548/ETY. Se väittää, että komissio jätti soveltamatta tai sovelsi väärin ”tavanomaista käsittelyä ja käyttöä” koskevaa periaatetta, josta on säädetty direktiivin 67/548/ETY liitteessä VI, sovelsi lainvastaisesti riskinarviointia koskevia arviointiperusteita, vaikka kantajan mielestä näillä periaatteilla ei ole merkitystä luokiteltaessa aineita direktiivin 67/548/ETY mukaisesti, ja jätti soveltamatta tai sovelsi väärin ”asianmukaisuutta” koskevaa arviointiperustetta direktiivin 67/548/ETY liitteessä VI olevan 4.2.3.3. kohdan vastaisesti. Lisäksi kantaja väittää, että komissio ei antanut riittävää painoarvoa kantajan toimittamille epidemiologisille ja ihmisiä koskeville tiedoille ja tämän seurauksena riidanalaista toimenpidettä rasittaa osittain ilmeinen arviointivirhe. Kantaja väittää, että komissio ekstrapoloi lainvastaisesti yhteen boraattiaineista liittyviä tietoja muiden boraattiaineiden luokittelua varten ja näin ollen riidanalainen toimenpide on kumottava osittain ainakin siltä osin kuin se koskee muita boraattiaineita. Kantaja väittää, että komissio ei ole perustellut toimenpidettä asianmukaisesti EY 253 artiklassa tarkoitetulla tavalla, koska komissio ei ole perustellut tietojen ekstrapolointia.
   Kolmanneksi kantaja väittää, että komissio rikkoi yhteisö oikeuden perusperiaatteita, kuten EY 5 artiklassa ilmaistua suhteellisuusperiaatetta, koska kantajan mielestä riidanalaisella toimella ylitetään se, mikä on tarpeen tällä toimenpiteellä tavoiteltujen päämäärien saavuttamiseksi.
   
      (1)  EUVL L 246, s. 1.
   
      (2)  Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27.6.1967 annettu neuvoston direktiivi 67/548/ETY, EYVL 196, s. 1).
   
      (3)  Menettelystä komissiolle siirrettyä täytäntöönpanovaltaa käytettäessä 28.6.1999 tehty neuvoston päätös, EYVL L 184, s. 23.